AQSh vitse-prezidenti Jo Baydenning ta’kidlashicha, mamlakat prezidenti Barak Obama unga o‘g‘li Bo Bayden saraton xastaligi bilan og‘rigan paytlarida ijtimoiy yordam berishni taklif qilgan, deya xabar bermoqda Reuters. Baydenning so‘zlariga ko‘ra, u davolanish uchun o‘z uyini sotmoqchi bo‘lgan, biroq Obama buni istamagan va «Uyingni sotma. Uni sotmaslikka so‘z bersang, men senga qancha zarur bo‘lsa shuncha pul beraman», deya Baydenga yordam berishga tayyorligini bildirgan. Bayden o‘z oilasi va Obama oilasi bilan juda iliq munosabat mavjud ekanini ham bildirgan. Ma’lumot uchun, Bo Bayden 2015 yilning 30 may kuni vafot etgandi.